પણ આ વામપંથીઓ અને ભારતદ્વેષીઓનો આનંદ લાંબો ચાલ્યો નહીં બલ્કે ભારતીયોને કાયમ દંભી કહેનારા આ લોકોનો ખુદનો દંભ ખુલ્લો પડી ગયો એવી એક ઘટના બની ફેસબુક પર. બન્યું એવું કે દિલ્હીની પ્રખ્યાત જવાહરલાલ નહેરુ યુનિવર્સીટીના પ્રોફેસર અભિરુચિ રંજને દિલ્હીમાં યોજાયેલા વિરુષ્કા ના રીસેપ્શનના ફોટા જોઇને પોતાની ફેસબુક વોલ પર અનુષ્કા શર્માની ટીકા કરી કે તેણે પોતાની સેંથીમાં સિંદૂર કેમ પૂર્યું છે? જો તેણે સિંદૂર ન પૂર્યું હોત તો પણ તે વિરાટની પત્ની જ રહેવાની હતી. અભિરુચિ JNUની સામ્યવાદી એ વિચારધારા સાથે સંલગ્ન છે જે સમગ્ર વિશ્વમાં માત્ર પોતાની જાતને જ ડાહી માને છે અને ફક્ત હિન્દુ રીતિરીવાજો, હિન્દુ ભગવાનો અને હિન્દુઓને જ ઉતારી પાડવામાં માહેર છે.